b'\n_START_ARTICLE_\nJedrska energija\n_START_SECTION_\nSlovenija in jedrska energija\n_START_PARAGRAPH_\nSlovenija je med dr\xc5\xbeavami, ki \xc5\xbee uporablja jedrsko energijo za proizvodnjo elektri\xc4\x8dne energije. Od leta 1982 deluje jedrska elektrarna Kr\xc5\xa1ko, ki predstavlja pomemben doma\xc4\x8d vir elektri\xc4\x8dne energije, saj proizvede 36,6\xc2\xa0% vse energije v Sloveniji._NEWLINE__NEWLINE_Leta 2011 je jedrska energija predstavljala 10% svetovne proizvodnje elektri\xc4\x8dne energije. [20] Leta 2007 je IAEA poro\xc4\x8dala, da je bilo 439 jedrskih reaktorjev, ki obratujejo po svetu, [21], in to v 31 dr\xc5\xbeavah. [4] Vendar so mnogi zdaj prenehali z obratovanjem zaradi jedrske nesre\xc4\x8de v Fuku\xc5\xa1imi. V letu 2011 se je po vsem svetu jedrska proizvodnja zmanj\xc5\xa1ala za 4,3%, kar je najve\xc4\x8dji padec do sedaj. [22]_NEWLINE_Od kar se je pri\xc4\x8dela komercialna raba jedrske energije v sredini leta 1950, je bilo leto 2008 prvo leto, ko nobena nova jedrska elektrarna ni bila priklju\xc4\x8dena na omre\xc5\xbeje, \xc4\x8deprav sta bili potem v letu 2009 priklju\xc4\x8deni kar dve. [23] [24]_NEWLINE_Letna proizvodnja jedrske energije je bila rahlo padajo\xc4\x8di trend od leta 2007. [25] En od dejavnikov za zmanj\xc5\xa1anju jedrske energije je bilo podalj\xc5\xa1anje zaprtja velikih reaktorjev v jedrski elektrarni Kashiwazaki-Kariwa na Japonskem po potresu v Niigata-Chuetsu-Oki. [25]_NEWLINE_ZDA proizvedejo najve\xc4\x8d jedrske energije, pri \xc4\x8demer le-ta zagotavlja 19% [26] elektrike, ki jo porabijo, medtem ko v Franciji proizvedejo najvi\xc5\xa1ji odstotek svoje elektri\xc4\x8dne energije iz jedrskih reaktorjev (80% od leta 2006). [27] Evropska unija kot celota zagotavlja 30\xc2\xb0% jedrske energije. [28] Politika o jedrski energiji se mo\xc4\x8dno razlikuje med dr\xc5\xbeavami Evropske unije in nekatere, kot so Avstrija, Estonija, Irska in Italija, nimajo aktivnih jedrskih elektrarn. Za primerjavo, Francija ima trenutno v uporabi veliko \xc5\xa1tevilo elektrarn s 16 enotnimi postajami._NEWLINE_V ZDA je ocenjena vrednost (do leta 2013) jedrskih generatorjev  18 milijard $, medtem, ko je vrednost elektroindustrije, ki uporablja premog in plin ocenjena na  85 milijard $.[29]_NEWLINE_Veliko voja\xc5\xa1kih in nekatere civilne (kot so nekateri ledolomilci) ladje uporabljajo jedrski pogon. [30] Tudi nekaj  vesoljskih vozil je pri\xc4\x8delo uporabljati polnopravne jedrske reaktorje; Sovjetski US-A  in ameri\xc5\xa1ki SNAP-10A ._NEWLINE_Mednarodne raziskave se ukvarjajo z varnostnimi izbolj\xc5\xa1avami, kot so pasivno varne naprave, [15] uporaba jedrske fuzije (zlivanja)  in dodatna uporaba toplotnih procesov, kot so pridobivanje vodika z razsoljevanjem morske vode, in za uporabo pri daljinskem ogrevanju.\n_START_SECTION_\nUporaba v vesoljstvu\n_START_PARAGRAPH_\nTako cepitev kot fuzija se zdita  obetavni za uporabo za vesoljski pogon, za ustvarjanje vi\xc5\xa1jih hitrosti z manj reakcijske mase. To je zaradi veliko ve\xc4\x8dje gostote energije jedrskih reakcij: nekaj 7 krat (10.000.000-krat) bolj energi\xc4\x8dne,  kot kemijske reakcije, ki poganjajo sedanjo generacijo raket._NEWLINE_Radioaktivni razpad je bil uporabljen v  relativno majhnem obsegu (nekaj kW), predvsem na vesoljskih misijah in pri eksperimentih z radioizotopom termoelektri\xc4\x8dnih generatorjev (primer:  kot so v laboratoriju Idaho National).\n_START_SECTION_\nJedrska elektrarna\n_START_PARAGRAPH_\nV nasprotju z elektrarnami na fosilna goriva, je edina snov, ki zapu\xc5\xa1\xc4\x8da hladilni stolp jedrskih elektrarn  vodna para, ki ne onesna\xc5\xbeuje zraka ali povzro\xc4\x8da globalnega segrevanja._NEWLINE_Tako, kot mnoge obi\xc4\x8dajne termoelektrarne proizvajajo elektri\xc4\x8dno energijo z izkori\xc5\xa1\xc4\x8danjem toplotne energije, ki jo spro\xc5\xa1\xc4\x8dajo fosilna goriva, jedrske elektrarne pretvarjajo energijo, ki se spro\xc5\xa1\xc4\x8da iz jedra atoma prek jedrske cepitve, ki poteka v jedrskem reaktorju. Toplota se odstrani iz reaktorske sredice s hladilnim sistemom, ki uporablja toploto za pridobivanje pare, ki poganja parne turbine in je povezan z generatorjem, ki proizvaja elektri\xc4\x8dno energijo.\n_START_SECTION_\nOkoljska vpra\xc5\xa1anja\n_START_PARAGRAPH_\nAnaliza \xc5\xbeivljenjskega cikla emisij ogljikovega dioksida ka\xc5\xbee, da je jedrska energija  primerljiva z obnovljivimi viri energije. Emisije pri zgorevanju fosilnih goriv so mnogo vi\xc5\xa1je. [147] [149] [150] _NEWLINE_Po podatkih Zdru\xc5\xbeenih narodov (UNSCEAR), redno obratovanje jedrskih elektrarn, vklju\xc4\x8dno z jedrskim gorivnim ciklom, povzro\xc4\x8da radioizotopne izpuste v okolje, ki zna\xc5\xa1ajo 0,0002 mSv (mili-Sievert) na leto. [151]\n_START_SECTION_\nPodnebne spremembe\n_START_PARAGRAPH_\nSpremembe podnebja povzro\xc4\x8dajo vremenske ekstreme, kot so vro\xc4\x8dinski valovi, zmanj\xc5\xa1anje ravni padavin  in su\xc5\xa1e, ki lahko pomembno vplivajo na jedrsko energetsko infrastrukturo. [152]  To lahko privede do zaprtja jedrskih reaktorjev, kot se je zgodilo v Franciji med letoma 2003 in 2006 zaradi vro\xc4\x8dinskih valov. Dobava jedrske energije se je mo\xc4\x8dno zmanj\xc5\xa1ala zaradi nizkih pretokov rek in su\xc5\xa1e, zaradi katere so reke dosegle najvi\xc5\xa1jo temperaturo za hlajenje reaktorjev. [152] Med vro\xc4\x8dinskim valom, je moralo 17reaktorjev omejiti proizvodnjo oz. so bili zaustavljeni. 77% elektri\xc4\x8dne energije v Franciji pridobijo z  jedrsko energijo, in v letu 2009 je podobna situacija ustvarila 8GW primanjkljaja in prisilila francosko vlado, da uvozi elektri\xc4\x8dno energijo. [152] O drugih primerih so poro\xc4\x8dali iz Nem\xc4\x8dije, kjer so med letom 1979 in 2007 zaradi ekstremno visokih temperatur zmanj\xc5\xa1ali proizvodnjo jedrske energije za  9 krat.[152] Podobni primeri so se zgodili tudi drugod po Evropi, v istih vro\xc4\x8dih poletnih mesecih. [152] \xc4\x8ce se bo globalno segrevanje nadaljevalo, obstaja mo\xc5\xbenost pove\xc4\x8danja teh motenj.\n_START_SECTION_\nPrimerjava z obnovljivimi viri energije\n_START_PARAGRAPH_\nJedrska energija se primerja z obnovljivimi viri energije, saj ne eni ne drugi ne proizvajajo toplogrednih plinov in imajo nizke emisije izpustov v celotnem \xc5\xbeivljenjskem obdobju. [165] Stro\xc5\xa1ki proizvodnje obeh oblik energije so najvi\xc5\xa1ji v fazi gradnje; \xc4\x8deprav so stro\xc5\xa1ki obratovanja in vzdr\xc5\xbeevanja pri proizvodnji jedrske energije po ocenah Ameri\xc5\xa1ke energetske administracije (US Energy Information Administration) v letu 2008 nekoliko vi\xc5\xa1ji od vetrne energije [166] in bistveno cenej\xc5\xa1i v skladu z  oceno Lazard-a. [167]_NEWLINE_Po mnenju strokovnjakov iz Univerze za tehnologijo Lappeenranta (Lappeenranta University of Technology) ima tipi\xc4\x8dna jedrska elektrarna  gospodarsko \xc5\xbeivljenjsko dobo pribli\xc5\xbeno 40 let, ki se po navadi podal\xc5\xa1ja za dodatnih 20 let, medtem ko imajo vetrne turbine \xc5\xbeivljenjsko dobo pribli\xc5\xbeno 25 let. [168] Vendar je vetrne turbine veliko la\xc5\xbeje razgraditi in nadomestiti z novimi in s tem podalj\xc5\xa1ati \xc5\xbeivljenjsko dobo vetrnih elektrarn za nedolo\xc4\x8den \xc4\x8das, medtem, ko je treba jedrske objekte zapreti ob koncu njihove \xc5\xbeivljenjske dobe._NEWLINE_Vendar pri uporabi konvencionalnih obnovljivih virov energije ni izrabljenega goriva, ki ga je treba hraniti ali predelati. [169] Jedrsko elektrarno pa je treba razstaviti in odstraniti, in shraniti kot odpadek z nizko stopnjo radioaktivnosti. [170]_NEWLINE_Stro\xc5\xa1ki jedrske energije in tudi namestitveni stro\xc5\xa1ke vetrne energije so od pribli\xc5\xbeno leta 2002 v porastu, medtem ko se cena elektri\xc4\x8dne energije zmanj\xc5\xa1uje glede na ceno mo\xc4\x8di vetra. [171] V letu 2011, je vetrna energija postala tako poceni, kot zemeljski plin, zato so skupine, ki so proti uporabi jedrske energije, predlagale, da tudi  son\xc4\x8dna energija postane cenej\xc5\xa1a od jedrske energije. [172] [173] _NEWLINE_Iz varnostnega stali\xc5\xa1\xc4\x8da, je jedrska energija, v smislu izgubljenih \xc5\xbeivljenj na enoto dobavljene elektri\xc4\x8dne energije, primerljiva ali v nekaterih primerih, celo ni\xc5\xbeja od mnogih obnovljivih virov energije. [136] [137] [175]'